​ຕິ່ງ​ນ່ອຍ - ເຊ​ບັງ​ຫຽງ (Karaoke)
VOA ຈັດ​ເພງພິ​ເສດຕາມ​ຄຳ​ຂໍ​ຂອງ​ຫຼານ​ສາວ ຣັດຕະນະ ​ເພື່ອ​ມອບ​ໃຫ້​ຍາ ລຸງບົວ​ຫອມ ດຳຣົງ ທີ່​ຫາ​ກໍ​ອອກ​ຈາກ​ໂຮງພະຍາບານ​ ​ເພື່ອ​ໄປ​ຮັກສາ​ຕົວ​ທີ່​ບ້ານ. ​​
ສະບາຍດີແຟນລາຍການສຽງເພງຈາກແດນໄກທຸກໆທ່ານ ວັນນະສອນດີໃຈທີ່ໄດ້ກັບມາຈັດເພງມ່ວນໆ ໃຫ້ຜູ້ຟັງໄດ້ຮັບຟັງກັນ ເພງທຳອິດນີ້ຂໍຈັດໃຫ້ຕາມຄຳຂໍຂອງຣັດຕະນາ ຫຼານສາວຄົນງາມຂອງຍາລຸງບົວຫອມ ດຳຣົງ ເພື່ອມອບພິເສດຕ້ອນຮັບຂັວນຂອງຍາລຸງບົວຫອມທີ່ຫາກໍ່ອອກຈາກໂຮງພະຍາ ບານໃນຕົ້ນອາທິດນີ້ແນ່ນອນວັນນະສອນວ່າ ພໍໄດ້ຍິນເພງທີ່ທາງລາຍການສຽງເພງ ຈັດໃຫ້ແລ້ວ ຍາລຸງຄົງຈະລຸກຂຶ້ນມາຟ້ອນລຳວົງຕາມສຽງເພງ  ນີ້ ແລະເພງ ເຊບັງຫຽງ ນີ້ກໍມີຫຼາຍໆທ່ານໄດ້ນຳຂຶ້ນມາຂັບຮ້ອງ ແຕ່ສະບັບນີ້ ຂໍເປັນຂອງສຽງຮ້ອງຫວານໆຂອງສິນລະປິນສາວ  ທີ່ວັນນະສອນໄດ້ມີໂອາກດພົບພໍ້ ອີກຄັ້ງນຶ່ງ ໃນງານສະເຫຼີມສະຫຼອງວັນເອກກະລາດສະຫະລັດ ທີ່ທາງວັດລາວພຸທວົງ ໄດ້ຈັດສະຫຼອງກັນທຸກໆປີ ທີ່ທາງວັດຈັດໃຫ້ເປັນວັນຮວມຍາດຂອງພີ່ນ້ອງຊາວລາວ- ອາເມຣິກັນ ໃນຫວ່າງວັນທີ 4 ກໍລະກົດຜ່ານມານີ້ ຂໍອວຍພອນໃຫ້ຍາລຸງມີສຸຂະພາບເຂັ້ມແຂງຫາຍວັນຫາຍຄືນ ແລ້ວຂຽນຈມ ເຂົ້າມາຫາທາງເຮົາອີກ… ຫຼັງຈາກທີ່ໄດ້ເອົາລາຍການເພງຂອງອາຈານວໍຣະເດດ ດິດທະວົງລົງໄປໜ້າ FB ສ່ວນຕົວ ຂອງວັນນະສອນ ກໍໄດ້ມີຫຼາຍທ່ານຂຽນຂໍ້ຄວາມຝາກໄວ້ວ່າ ດີໃຈທີ່ໄດ້ຍິນຜົນງານເພງ ຂອງອາຈານ  ແລະພູມໃຈໃນຕົວສິນລະປິນທ່ານນີ້ ທີ່ໄດ້ໝັ່ນພະຍາຍາມເກັບກຳຜົນງານເພງອຳມະຕະຂອງລາວໄວ້ໃຫ້ຄົນຮຸ້ນຫຼັງໄດ້ຮັບຟັງກັນ ຂໍຈັດເພງໃຫ້ຟັງແທນຄຳຂອບໃຈ ໃຫ້ແກ່ ເອື້ອຍສິນນະຄອນ ຫຼື Connie ພ້ອມດ້ວຍສາມີ Dan Reed ຈາກ Buffalow, New York ແລະ ຄູ່ສາມີ ພັນລະຍາ ເອື້ອຍສັກແລະອ້າຍຕູ່ ຈາກ Mobil, Alabama ຈັ່ງໃດກໍຍ້ອງເພງອາຈາກວໍຣະເດດມາ ກໍເລີຍຂໍຈັດເພງ  ຂອງອາຈານທີ່ມ່ວນໆໃຫ້ຟັງ ກໍແລ້ວກັນ ຂໍປິດທ້າຍລາຍການດ້ວຍເພງທີ່ຫຼາຍໆທ່ານມັກຮັກ ນ້ຳສຽງສາວນ້ອຍຄົນນີ້  ໃນບົດເພງ  ຢ່າລືມກັບມາຟັງເພງມ່ວນໆກັບວັນນະສອນ ໄດ້ອີກໃໝ່ໃນລາຍການສຽງເພງຈາກແດນໄກ ຂອງ VOA ໃນທຸກໆຄ່ຳຄືນຂອງວັນ ອາທິດ ຂໍໃຫ້ທຸກໆທ່ານນອນຫຼັບຝັນດີ